Predkladacia správa

Materiál „Návrh na vymenovanie podpredsedu Úradu na ochranu osobných údajov" sa predkladá podľa § 36 ods. 2 zákona č. 428/2002 Z. z. o ochrane osobných údajov z dôvodov, že doposiaľ nebola uvedená funkcia obsadená. Na základe rozhodnutia predsedu Úradu na ochranu osobných údajov bolo na uvedenú funkciu vypísané výberové konanie, ktoré sa konalo 29. 7. 2003. Výberová komisia v zložení: 
p. Pavol Husár – predseda ÚOOÚ
p. Ľuboš Stankoviansky – vrchný inšpektor ÚOOÚ
a p. Natália Krajčovičová – vedúca služobného úradu ÚOOÚ
z 9 uchádzačov vybrala a odporučila predsedovi ÚOOÚ navrhnúť pána Mgr. Gyulu Veszeleiho do funkcie podpredsedu ÚOOÚ.
Na základe uvedeného navrhujem vláde Slovenskej republiky predložený návrh schváliť.